ข้อบัญญัติองค์การบริหารส่วนตำบลตาคลีข้อบัญญัติองค์การบริหารส่วนตำบลตาคลีเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลตาคลีอำเภอตาคลี จังหวัดนครสวรรค์พ.ศ. ๒๕๕๘ อาศัยอำนาจตามความในมาตรา๑๐ (๒) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕ และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ. ๒๕๔๖ องค์การบริหารส่วนตำบลตาคลีโดยความเห็นชอบของสภาองค์การบริหารส่วนตำบลตาคลี นายอำเภอตาคลีผู้ว่าราชการจังหวัดนครสวรรค์ และคณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทย จึงออกข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลตาคลีเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลตาคลี อำเภอตาคลี จังหวัดนครสวรรค์พ.ศ. ๒๕๕๘ข้อ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในข้อบัญญัตินี้บริเวณที่ ๑ และ บริเวณที่ ๒ หมายความว่า พื้นที่บริเวณตามที่กำหนดไว้ในข้อ ๑ แห่งกฎกระทรวงกำหนดบริเวณก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่อำเภอตาคลีและตำบลหนองหม้อ อำเภอตาคลี จังหวัดนครสวรรค์ พ.ศ. ๒๕๔๗ เว้นแต่บริเวณที่ ๓บริเวณที่ ๓ หมายความว่า พื้นที่บริเวณ ดังต่อไปนี้ทิศเหนือ จดเขตทางหลวงแผ่นดินหมายเลข๑ (ถนนพหลโยธิน) ฟากใต้ทิศตะวันออก จดเส้นขนานระยะ๓๔๐ เมตร กับจุดกึ่งกลางของถนนโครงการสาย ข ๑ แห่งกฎกระทรวงให้ใช้บังคับผังเมืองรวมเมืองตาคลีจังหวัดนครสวรรค์ พ.ศ. ๒๕๕๔ทิศตะวันตก จดเส้นขนานระยะ๒๐๐ กับจุดกึ่งกลางของถนนโครงการสาย ข ๑ แห่งกฎกระทรวงให้ใช้บังคับผังเมืองรวมเมืองตาคลีจังหวัดนครสวรรค์ พ.ศ. ๒๕๕๔ทิศใต้ จดเส้นขนานระยะ๒๓๐ กับเขตทางหลวงแผ่นดินหมายเลข ๑ (ถนนพหลโยธิน) ฟากใต้ทั้งนี้ตามแผนที่ท้ายข้อบัญญัตินี้ข้อ๔ ให้กำหนดพื้นที่บางส่วนในเขตองค์การบริหารส่วนตำบลตาคลีอำเภอตาคลี จังหวัดนครสวรรค์ ภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(๑)ภายในบริเวณที่ ๑ และบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งตามที่กำหนดในข้อ ๒แห่งกฎกระทรวงกำหนดบริเวณก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่อำเภอตาคลีและตำบลหนองหม้ออำเภอตาคลี จังหวัดนครสวรรค์ พ.ศ. ๒๕๔๗(๒)ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑๐,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๕๐๐ ตารางเมตร แต่ไม่เกิน ๑๐,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดในข้อ๒ (๒) (ข) ๑. ๓. ๔. ๕. ๖. ๗. ๘. ๙. และ ๑๐. แห่งกฎกระทรวงกำหนดบริเวณก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่อำเภอตาคลี และตำบลหนองหม้อ อำเภอตาคลี จังหวัดนครสวรรค์พ.ศ. ๒๕๔๗และมีระยะแนวศูนย์กลางปากทางเข้าออกของรถยนต์ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไปไม่น้อยกว่า ๑๕๐ เมตรและต้องจัดให้มีการปลูกต้นไม้ใหญ่พันธุ์พื้นถิ่นเพื่อให้เป็นแนวป้องกัน (Protection Strip) ตามแนวเขตที่ดินที่เป็นที่ตั้งอาคารพาณิชยกรรมประเภทค้าปลีกค้าส่งข้อ๕ ภายในบริเวณที่กำหนดตามข้อ ๔ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามที่กำหนดในข้อ ๔ข้อ๖ อาคารที่มีอยู่แล้วภายในบริเวณที่กำหนดตามข้อ๔ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามที่กำหนดในข้อ๔ข้อ๗ ให้นายกองค์การบริหารส่วนตำบลตาคลีเป็นผู้รักษาการตามข้อบัญญัตินี้ประกาศ ณ วันที่ ๒๕ธันวาคม พ.ศ. ๒๕๕๘ประดิษฐ์ สนธิโพธิ์นายกองค์การบริหารส่วนตำบลตาคลี[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลตาคลีเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลตาคลี อำเภอตาคลี จังหวัดนครสวรรค์พ.ศ. ๒๕๕๘(ดูข้อมูลจากภาพกฎหมาย)ปริยานุช/จัดทำ๒๗ มกราคม ๒๕๕๙วิศนี/ตรวจ๒๗ มกราคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๔ ง/หน้า ๒๓/๘ มกราคม ๒๕๕๙